16.6.2022
SL
Uradni list Evropske unije
C 233/31
Pojasnjevalne opombe kombinirane nomenklature Evropske unije (2022/C 233/08)
V skladu s členom 9(1), točka (a), Uredbe Sveta (EGS) št.
2658/87 (1) se Pojasnjevalne opombe kombinirane nomenklature Evropske unije (2) spremenijo: Na strani 405 se vstavi naslednja pojasnjevalna opomba: „9405 31 00 ter
Nizi za razsvetljavo božičnih drevesc
9405 39 00 Pod tema tarifnima podštevilkama so zajeti nizi/verige za razsvetljavo božičnih drevesc.
Objektivne značilnosti teh izdelkov, kot so dolžina verige, vrsta žarnic ali razmik med žarnicami, oblika žarnic (standardna ali tematsko povezana z božičnimi prazniki) in enostavna pritrditev na božično drevesce, kažejo, da so ti izdelki namenjeni predvsem razsvetljavi božičnega drevesca.
Žarnice, tematsko povezane z božičem, imajo lahko obliko snežink, zvezdic oziroma ledenih sveč ali drugih zimskih motivov; tematska povezava, ki temelji na dolgoletni tradiciji, ni potrebna.
Primera izdelkov, ki ju je treba uvrstiti pod tarifni podštevilki 9405 31 00 in 9405 39 00 kot ‚niza za razsvetljavo božičnih drevesc‘:
Mreža za razsvetljavo je sestavljena iz temno zelenih električnih kablov s 160 prozornimi miniaturnimi žarnicami z žarilno nitko (1,5 V/0,5 W), ki tvorijo mrežo dimenzij 320 × 150 cm.
Velikost mreže omogoča, da se jo brez težav namesti na božično drevesce.
Barva kablov in posamezna očesa mreže dimenzij 19 × 19 cm omogočajo, da se mreža namesti na konice vej, in zagotavljajo, da med gorenjem žice in žarnice ostanejo skrite, svetloba pa sveti navzven in tako doseže enoten dekorativni učinek.
55 m dolga veriga za razsvetljavo je sestavljena iz električnega kabla z 240 miniaturnimi žarnicami z žarilno nitko (2,5 V/0,25 W).
Razdalja med posameznimi žarnicami je 21 cm.
Veriga za razsvetljavo je namenjena uporabi na prostem in v zaprtih prostorih.
(1) Uredba Sveta (EGS) št.
2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
(2) UL C 119, 29.3.2019, str.
1.